சா. வி. அரியாம்பிகா

சா. வி. அரியாம்பிகா (Aryambika S. V.)(பிறப்பு 1981) என்பவர் இந்தியாவின் கேரளாவைச் சேர்ந்த ஒரு மலையாள மொழி கவிஞர் ஆவார். இவர் சாகித்திய அகாதமியின் இளம் எழுத்தாளர் விருது, கேரளச் சாகித்திய அகாதமியின் கனகசிறீ விருது உட்படப் பல விருதுகளைப் பெற்றுள்ளார்.

 வாழ்க்கை வரலாறு 
அரியாம்பிகா 1981-ஆம் ஆண்டு கேரளாவின் கோட்டயம் மாவட்டத்தில் உள்ள எடநாடு, பாலா என்ற இடத்தில் கே. என். விசுவநாதன் நாயர் மற்றும் எம். கே.சாவித்ரியம்மா ஆகியோருக்கு மகளாகப் பிறந்தார். இவரின் தாயார் சாவித்ரியம்மா ஒரு சமசுகிருத ஆசிரியர். அக்சாரலோகத்தில் ஆசிரியராகவும் விரிவுரையாளராகவும் இருந்த இவரின் தந்தை விசுவநாதன் நாயர், இவரது எழுதும் திறனைக் கண்டறிந்து, கவிதை எழுத ஊக்குவித்தார். எடநாடு அரசு பள்ளியில் தொடக்கக் கல்வியை முடித்த பிறகு, எடநாடு சக்திவிலாசம் என். எசு. எசு. உயர்நிலைப் பள்ளியில் பயின்ற இவர், சிறீ சங்கராச்சாரியா சமசுகிருத பல்கலைக்கழகத்தில் (திருவனந்தபுரம் பிராந்திய மையம் & காலடி) பட்டப்படிப்பை முடித்தார். அரியாம்பிகா பாலா அருகே உள்ள பூவரணி அரசு எல். பி. பள்ளியில் ஆசிரியராகப் பணிபுரிந்தார். தற்போது திருவனந்தபுரம் மகாத்மா காந்தி கல்லூரியில் சமசுகிருதத் துறையில் உதவிப் பேராசிரியராகப் பணிபுரிகிறார்.

 தனிப்பட்ட வாழ்க்கை 
வருமான வரித்துறை கணக்காயரான பனங்காட்டைச் சேர்ந்த சிறீதாசை மணந்த அரியாம்பிகாவிற்கு ஒரு மகன் உள்ளார்.

 இலக்கிய வாழ்க்கை 
அரியாம்பிகா சிறுவயதிலிருந்தே அக்சரசுலோகம், கவிதைகளில் சிறந்து விளங்கினார். இவர் பாடல்களையும் எழுதுகிறார். மேலும் பாபு கோபாலகிருஷ்ணன் இயக்கிய அம்மா அபயம் என்ற இசை ஆவணப்படத்திற்கான பாடல்களையும் எழுதியுள்ளார். 2016 கேரளப் பள்ளி கலோல்சவத்திற்கான தொடக்கப் பாடலை அரியாம்பிகா எழுதியுள்ளார். கேரள அரசின் சுதர்ய கேரளம் திட்டத்திற்காகவும் இவர் இந்தப் பாடலை எழுதியிருந்தார். பாலா கைரலீசுலோகரங்கம் என்ற சுலோக அமைப்பிலும் செயல்பட்டு வருகிறார்.

 படைப்புகள் 

  Poetry collection.
  Poetry collection.
  Poetry collection.
  Poetry collection.
  Anthology

 விருதுகள் 

 சாகித்திய அகாதமியின் இளம் எழுத்தாளர் விருது 2015
 கேரளச் சாகித்திய அகாதமியின் கனகசிறீ விருது 2012

 கவிதைக்கான இடச்சேரி விருது 2018
 1996ஆம் ஆண்டு கோட்டயத்தில் நடைபெற்ற கேரள பள்ளி கலோல்சவத்தில் காவ்யகேளியில் (கவிதை) இரண்டாம் இடம்

 மேற்கோள்கள் 

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் கவிஞர்கள்
பகுப்பு:மலையாளக் கவிஞர்கள்
பகுப்பு:கேரளப் பெண் எழுத்தாளர்கள்
பகுப்பு:கோட்டயம் மாவட்ட மக்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:1981 பிறப்புகள்